Kjære vurderer av meritteringssøknader

Vi kontakter deg fordi du ifølge våre opplysninger har deltatt i vurdering av søknader om status som merittert underviser ved en eller flere institusjoner, og fordi vi er i gang med en undersøkelse som har som formål å kartlegge ulike sider av meritteringsordningen. Studien er særlig aktuell fordi stadig flere institusjoner i Norge nå har meritterte undervisere og en viss erfaring med denne ordningen. Formålet er å kartlegge meritteringsordningens betydning, utfordringer og forbedringspotensialer, slik ulike aktører ved institusjonene erfarer det.

Grunnen til at du bes om å fylle ut spørreskjemaet (som det ligger lenke til nederst i denne mailen), er at du som har vært med å vurdere søknader har en særegen erfaring med meritteringsordningen, vurderingsprosessen og hvilke muligheter og utfordringer arbeid med og samarbeid om meritteringsvurdering byr på. Dette er erfaringer som er viktige for å få innsikt i hvilken betydning merittering har i UH-sektoren og hvilke forbedringsbehov som er knyttet til ordningen. Vi er derfor ekstra takknemlige dersom du fyller ut dette spørreskjemaet. Skjemaet er anonymt, da vi ønsker at deltakerne skal føle seg komfortable med å beskrive situasjonen slik den erfares. For å lese mer om prosjektet og andre informantgrupper i prosjektet viser vi til [prosjektets nettside](https://blogg.usn.no/hu-meritteringsordningen/).

Prosjektgruppen består av professor Trine Fossland, dosent Hilde Larsen Damsgaard, førsteamanuensis Cecilie Enqvist-Jensen og universitetslektor Cecilie Aurvoll. Dersom du har spørsmål ut over opplysningene du finner på prosjektsiden vår, ta gjerne kontakt med ansvarlig for delstudien om meritteringsordningen sett fra vurderernes perspektiv, Cecilie Enqvist-Jensen, enten på mail eller på telefon 90051426.